Communitas » Maandelikse fokus: Om ‘n predikant te wees in ‘n tyd soos hierdie
TuisbladBlogs-Communitas Preekstudies Maandelikse fokus: Om ‘n predikant te wees in ‘n tyd soos hierdie
Written by webmeester on August 13, 2009 . Posted in Preekstudies
Dis nogal nie maklik om ‘n predikant in 2009 te wees nie. Minder eufemisties gesê: dis eintlik ‘n bietjie sleg om ‘n dominee te wees in ons dag, of hoe?
Daar word soveel uiteenlopende eise aan ons gestel. Ons hardloop so rond en ons aandag spring tussen al die verskillende goed waarmee ‘n predikant besig kan wees. Die magdom administratiewe take, erediensvoorbereiding, aanspraak op leierskap, bestuur van projekte, ensovoorts maak ons mal. Wat is ons taak? Waarvoor is ons geroep? James D. Smart druk dit só uit:
“What is ‘n minister? He is an evangelist. He is a preacher. He is a priest. He is a religious-administrator. He is a social reformer. He is a director of worth-while enterprises for the community. He is a species of amateur psychiatrist. He is an educator. He is an interpreter of life somewhat in the fashion of the poet. He is the voice of the community’s conscience. He is the custodian of the values of democratic civilization. He is a man of superior wisdom and virtue whose task each week is to show men and women how to live more wisely and virtuously. Is it any wonder that young ministers, and some not so young, find themselves dragged in a dozen different directions as they try to fulfill the claims of the ministry?”
Daarby voel ons ook nog toenemend oorbodig. Waar vakatures in gemeentes ontstaan, word dit dikwels nie weer gevul nie. Die rede hiervoor sou waarskynlik deur kerkrade as finansieel van aard genoem word, maar menige predikant beleef dit as dat die gemeente eintlik heel goed sonder hulle kan klaarkom.
Dit alles bring mee dat ons nie heeltemal seker is oor wat ons taak in die gemeente is nie. Wat is my werk? Waar pas ek as voltydse predikant in in die bediening in die gemeente? Natuurlik irriteer al die grappies oor predikante wat net op Sondae werk, meeste predikante, maar tog sal meeste erken dat hulleself nie altyd presies kan formuleer wat hulle taak eintlik is nie.
The Rebirth of Ministry. A Study of the Biblical Character of the Church’s Ministry. James D. Smart; The Westminster Press, Philadelphia.
Pastoral Theology in the Classical Tradition. Andrew Purves; Westminster John Knox Press, Louisville 2001.